Abigail Ashley

Abigail Ashley nyɛ Ghana ninlɛha kpanjɔɣu zuɣu lahibali tira, walansi zuɣu fiila dira, alaafee kpaŋsira, ka lahi nyɛ Behind My Smiles Foundation din nyɛ ʒi n gama tuunshɛli din yaa jandiri yaannyini daalaafee la toondana. Ŋuna n lahi nyɛ ŋun sabi buku shɛli bɛ ni boli "A Decade of My Life" Behind My Smiles la.

 O bɔhimbu 
Ashley chaŋla bɔhimbu shikuru shɛli bɛ ni boli GH Fashion School din be Ankara la.

 O tuma 
Ashley nyɛ lahibali tira ni fiila dira n zaŋti "My Health, My Life" United Television Ghana ninlɛha kpanjɔɣu la zuɣu. Ŋuna n lahi nyɛ fiila dira n ti Ho Y3 Okey FM zuɣu.

 O yila nima 

 Aseda Ndwom featuring TMI

 O maŋmaŋ biɛhigu 
Silimin goli August 2007, bɛ lihi o mi ka yɛli ni o mali la yaannyini doro ka doɣitɛ maa daa buɣisi ni o yan niŋla yuma anu ka kpi. Hali bɛ daa niŋ o mi apulaashin  n taɣi o yaannyini.

 O kpaŋmaŋ pina mini o piibu 
Yuuni 2016, 2017, ni 2018, o daa dɛɛi la Health Legends Awards kpaŋmaŋ pini la.

Yuuni 2017, bɛ daa piigi o mi ni o pahi "50 Most Influential Young Ghanaians" la puuni.

Silimin goli November puuni 2019, bɛ daa gahi la nuu n boli o 3G Awards din pahiri awoi la ni, din daa niŋ Bronx din be New York USA tiŋgbani ni la. Bɛ daa ti o mi kpaŋmaŋ pini o ni daa tim nuu zaŋchaŋ niriba mini o ni sɔŋdi kpaŋsiri niriba zaŋchaŋ bɛ daalaafee polo maa zuɣu.

Yuuni 2020, o daa lahi dɛɛi la “Social Media Health Advocate of the Year” kpaŋmaŋ pini domini o ni daa sɔŋdi niriba n kpaŋsiri bɛ daalaafee pɔhim zuɣu maa zuɣu.

Silimin goli July puuni 2023, o daa dɛɛi la kpaŋmaŋ pina diba anahi GH Fashion School din be Ankara la puuni. Pina maa n daa nyɛ "Best Student in Fashion Business, Best Student in Machinery, Most Promising Fashion Student n ti pahi Best Student in Garment Construction".

 Kundivihira